Η Κρεμαστή Εκκλησία είναι μία από τις πλέον γνωστές Κοπτικές Ορθόδοξες Εκκλησίες του Καΐρου, με την αρχική της ανέγερση να λαμβάνει χώρα κατά την διάρκεια του 3ου ή του 4ου αιώνα μ.Χ.
Άποψη της Μονής του Αγίου Γεωργίου.
Το **Κοπτικό Κάιρο** είναι τμήμα του Παλαιού Καΐρου, το οποίο περιλαμβάνει το Φρούριο της Βαβυλώνας, το Κοπτικό Μουσείο, την Κρεμαστή Εκκλησία, την Ελληνορθόδοξη Εκκλησία του Αγίου Γεωργίου, καθώς και αρκετές άλλες Κοπτικές εκκλησίες και ιστορικές τοποθεσίες. Πιστεύεται πως η Αγία Οικογένεια επισκέφτηκε την περιοχή και διέμεινε στην τοποθεσία της Εκκλησίας των Αγίων Σέργιου και Βάκχου (Αμπού Σεργκά). Το Κοπτικό Κάιρο αποτέλεσε προπύργιο του Χριστιανισμού στην Αίγυπτο έως την Ισλαμική περίοδο, αν και τα περισσότερα εκ των εκκλησιαστικών κτηρίων του Κοπτικού Καΐρου ανεγέρθηκαν μετά την Μουσουλμανική κατάκτηση της Αιγύπτου.

Ιστορία
-------

Υπάρχουν ενδείξεις για ανθρώπινη εγκατάσταση στην περιοχή από τον 6ο αιώνα π.Χ. όταν οι Πέρσες έχτισαν φρούριο επί του Νείλου, στα βόρεια της Μέμφιδος. Οι Πέρσες επίσης έχτισαν διώρυγα από τον Νείλο (στο ύψος του Φουστάτ) ως την Ερυθρά Θάλασσα. Ο Περσικός οικισμός ήταν γνωστό ως Βαβυλώνα, ως αναφορά στην αρχαία πόλη η οποία ευρισκόταν κατά μήκος του Ευφράτη, ενώ άρχισε να κερδίζει σε σημασία, ενόσω η γειτονική πόλη της Μέμφιδος παρήκμαζε, πράγμα το οποίο ίσχυε και για την Ηλιούπολη. Κατά την διάρκεια της Πτολεμαϊκής περιόδου, η Βαβυλώνα και οι κάτοικοί της παραμελήθηκαν σε μεγάλο βαθμό.

Παραδοσιακά πιστεύεται πως η Αγία Οικογένεια επισκέφτηκε την περιοχή κατά την διάρκεια της Φυγής στην Αίγυπτο, αναζητώντας καταφύγιο από τον Ηρώδη. Επιπλέον, πιστεύεται πως ο Χριστιανισμός άρχισε να εξαπλώνεται στην Αίγυπτο, όταν ο Άγιος Μάρκος κατέφθασε στην Αλεξάνδρεια, καθιστάμενος ως ο πρώτος Πατριάρχης, παρά το γεγονός πως η θρησκεία παρέμεινε κρυφή σε όλη την διάρκεια της ρωμαϊκής περιόδου. Καθώς ο τοπικός πληθυσμός ξεκίνησε να οργανώνεται ενόψει εξέγερσης, οι Ρωμαίοι, αναγνωρίζοντας την στρατηγική σημασία της περιοχής, κατέλαβαν το φρούριο και το μετέφεραν σε γειτονική τοποθεσία, η οποία έμεινε γνωστή ως το Φρούριο της Βαβυλώνας. Ο Τραϊανός άνοιξε εκ νέου την διώρυγα προς την Ερυθρά Θάλασσα, αυξάνοντας το εμπόριο, αν και η Αίγυπτος παρέμεινε σε στασιμότητα καθ'όλη την διάρκεια της ρωμαϊκής περιόδου.

Υπό τους Ρωμαίους, ο Άγιος Μάρκος και οι διάδοχοί του πέτυχαν να προσυλιτίσουν σημαντικό μέρος του πληθυσμού, μεταστρέφοντάς το από τις παγανιστικές δοξασίες στον Χριστιανισμό. Καθώς οι Χριστιανικές κοινότητες της Αιγύπτου αυξάνονταν, αποτέλεσαν αντικείμενο διωγμών από τους Ρωμαίους, υπό τον Αυτοκράτορα Διοκλητιανό προς το 300 μ.Χ. ενώ οι διωγμοί συνεχίστηκαν και μετά το Διάταγμα των Μεδιολάνων, το οποίο διακήρυσσε την θρησκευτική ανοχή. Η Κοπτική Εκκλησία αργότερα αποσχίστηκε της Εκκλησίας των Ρωμαίων και των Βυζαντινών. Κατά την περίοδο εξουσίας του Αρκαδίου (395-408), αριθμός εκκλησιών ανεγέρθηκε στο Παλαιό Κάιρο. Κατά τα πρώτα χρόνια της Αραβικής κυριαρχίας, επετράπη στους Κόπτες να ανεγείρουν αριθμό εκκλησιών εντός της περιοχής του παλαιού φρουρίου στο Παλαιό Κάιρο.

Η Συναγωγή Μπεν Εζρά ιδρύθηκε στο Κοπτικό Κάιρο το 1115, στην θέση παλαιότερη Κοπτικής Εκκλησίας, η οποία είχε ανεγερθεί κατά την διάρκεια του 8ου αιώνα. Οι Κόπτες υποχρεώθηκαν στην πώλησή της, ώστε να συγκεντρώσουν τα αναγκαία χρήματα για την καταβολή φόρων στον Ιμπν Τουλούν.

Στην διάρκεια του 11ου αιώνα μ.Χ. το Κοπτικό Κάιρο φιλοξένησε την Έδρα του Κόπτη Ορθόδοξου Πάπα Αλεξανδρείας, η οποία ιστορικά ευρισκόταν στην Αλεξάνδρεια. Καθώς οι κυβερνούσες δυνάμεις εγκατέλειψαν την Αλεξάνδρεια για το Κάιρο μετά την Αραβική εισβολή της Αιγύπτου, κατά την περίοδο εξουσίας του Πάπα Χριστόδολου, το Κάιρο και η Κρεμαστή Εκκλησία του Κοπτικού Καΐρου κατέστησαν ως η μόνιμη κι επίσημη κατοικία του Κόπτη Πάπα το 1047.

Το Κοπτικό Μουσείο ιδρύθηκε το 1910, ενώ φιλοξενεί τα σημαντικότερα ανά τον κόσμο δείγματα Κοπτικής τέχνης.

Εκκλησίες
---------

Η Προϊσλαμική Βαβυλώνα αποτελεί, έως σήμερα, κυρίως κατοικημένη από Χριστιανούς περιοχή, ενώ φιλοξενεί σειρά ιστορικής σημασίας εκκλησιών:

|  |
| --- |
| Τμήμα σειράς λημμάτων για τους |
| Κόπτες |
|  |
| 
Πολιτισμός |
| * Αρχιτεκτονική
* Τέχνη
* Ημερολόγιο
* Κοπτολογία
* Σταυρός
* Νηστεία
* Σημαία
* Ιστορία
* Ταυτότητα
* Λογοτεχνία
* Μουσική
* Μοναχισμός
* Διωγμός
 |
| 
Περιοχές |
| * Κόπτες
	+ Αίγυπτος
	+ Λιβύη
	+ Σουδάν
* Κοπτική διασπορά
* ΗΠΑ
	+ Εκκλησίες
* Καναδάς
	+ Εκκλησίες
* Αυστραλία
	+ Εκκλησίες
* Αφρική
* Ασία
* Ευρώπη
* Νότια Αμερική
 |
| 
Θρησκείες |
| * Ορθοδοξία
* Καθολικισμός
* Ευαγγελιστές
* Άλλοι Προτεστάντες
 |
| 
Γλώσσα |
| * Αιγυπτιακή γλώσσα
* Κοπτική γλώσσα
 |
| 
Συστήματα Γραφής |
| * Ιερογλυφικά
* Ιερατικά
* Δημώδη
* Κοπτικά
 |
| π • σ • ε
 |

* Εκκλησία Αγίας Μαρίας (Χαρέτ Ελρούμ)
* Εκκλησία Αγίου Μερκούριου
* Εκκλησία Αγίων Σέργιου και Βάκχου (Αμπού Σεργκά)
* Κρεμαστή Εκκλησία
* Εκκλησία Παναγίας Παρθένου (Βαβυλώνα Ελ-Νταράγκ)
* Εκκλησία Αγίας Βαρβάρας
* Εκκλησία Αγίου Μηνά
* Γυναικείο μοναστήρι και Εκκλησία Αγίου Γεωργίου (Κάιρο)
* Μοναστήρι και Εκκλησία Αγίου Γεωργίου (Ελληνορθόδοξη)

Δείτε επίσης
------------

* Παλαιό Κάιρο
* Κοπτική Ορθόδοξη Εκκλησία
* Κοπτική αρχιτεκτονική
* Έδρα του Κόπτη Ορθόδοξου Πάπα Αλεξανδρείας
* Κοπτικός Ορθόδοξος Καθεδρικός Ναός Αγίου Μάρκου (Κάιρο)
* Κοπτικός Ορθόδοξος Καθεδρικός Ναός Αγίου Μάρκου (Αλεξάνδρεια)
* Εκκλησία Παρθένου Μαρίας (Χαρέτ Ζουβέιλα)
* Φυγή στην Αίγυπτο
* Συναγωγή Μπεν Εζρά

Παραπομπές
----------

1. 1 2  «Coptic Cairo egyptologyonline». Αρχειοθετήθηκε από το πρωτότυπο στις 14 Δεκεμβρίου 2007. Ανακτήθηκε στις 9 Μαΐου 2016.
2. ↑  Tour Egypt: Babylon
3. ↑  Beattie 2005, σελ. 63
4. ↑  Beattie 2005, σελίδες 64–65
5. ↑  Beattie 2005, σελ. 65
6. 1 2  Beattie 2005, σελ. 66
7. ↑  Yeomans, Richard (2006), *The Art and Architecture of Islamic Cairo*, Garnet & Ithaca Press, σελ. 9, ISBN 1-85964-154-7
8. ↑  Kamil 1987, σελ. 81
9. ↑  Beattie 2005, σελίδες 67–69
10. ↑  Beattie 2005, σελίδες 84–85
11. ↑  Beattie 2005, σελίδες 75–76
12. ↑   *Brief History*, Coptic Museum, ανακτήθηκε στις 29 Ιανουαρίου 2009
13. ↑  «Cairo travel». Αρχειοθετήθηκε από το πρωτότυπο στις 9 Ιουλίου 2008. Ανακτήθηκε στις 9 Μαΐου 2016.

Πηγές
-----

* Beattie, Andrew (2005), *Cairo: A Cultural History*, Oxford University Press
* Kamil, Jill (1987), *Coptic Egypt*, American University in Cairo Press

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοπτικό Κάιρο** |

* Ιστοσελίδα του Κοπτικού Καΐρου
* Άρθρο του Tour Egypt αναφορικά με το Κοπτικό Κάιρο
* Άρθρο για το Κοπτικό Κάιρο στο egyptology online
* *"Rising from the ashes"*, Al-Ahram

Συντεταγμένες: 30°00′23″N 31°13′54″E﻿ / ﻿30.00628°N 31.231781°E﻿ / 30.00628; 31.231781